**OPTATIVES 2N ESO**

El curs 2019-20 els alumnes de 2n d’ESO tenen 2 sessions lectives d’optatives setmanals. Francès és una optativa anual i la resta d’optatives són quadrimestrals. Cada alumne ha de triar una optativa per a cada quadrimestre.

No es farà cap canvi d’optativa durant el curs.

A continuació teniu les optatives i la seva descripció:

|  |  |
| --- | --- |
| **FRANCÈS** | **Professora: Magalí Chane** |
| Francès nivell iniciació. Aprendràs a parlar i escriure en francès. | |

|  |  |
| --- | --- |
| **TÈCNIQUES ESPORTIVES I DE RELAXACIÓ** | **Professores: Àngels Luque** |
| En aquesta optativa treballarem al llarg d’un quatrimestre aquelles tècniques esportives que no es realitzen a la part comuna, bé perquè no estan a la programació, o bé perquè normalment són esports menys coneguts.  Aquestes tècniques esportives aniran acompanyades de diferents tècniques de relaxació i ens ajudaran, tant per a la millora de la condició física i el desenvolupament de les relacions interpersonals com per al coneixement de noves formes d’activitat física aptes per a la competició, la recreació i el temps de lleure. En aquestes practiques és fonamental la valoració i respecte per les normes, pels companys i pels adversaris, així com el respecte pel material i les instal.lacions. | |

|  |  |
| --- | --- |
| **EDUCACIÓ EMOCIONAL** | **Professora: Victòria Garcia** |
| Les nostres accions, els pensaments, la nostra manera d'estar en aquest món, ve determinat perquè en un moment determinat, abans de que es produeix una acció, un pensament, o una decisió ha esdevingut una emoció. Les emocions es regulen en el cervell que es connecta amb tot el teu cos. Durant l'etapa adolescent les emocions necessiten reorganitzar-se. Les teves també  Amb aquesta optativa tindràs l'oportunitat de prendre consciència de tu mateix. Has notat que pot ser que sentis que no ets el mateix? que no et reconeixes? Aprendre a controlar els impulsos, identificant com et sents. De repent t'has descobert reaccionant d'una manera que no pots controlar? Has seguit un impuls i no entens com has arribat a fer alguna cosa que no deuries haver fet? També començarem a veure als altres i la importància de les relacions a la teva edat.  Tot això ho farem d'una manera pràctica i vivencial, mitjançant dinàmiques grupals, debats i reflexions. Podràs expressar tot el que vulguis i necessitis. | |

|  |  |
| --- | --- |
| **CANT CORAL** | **Professor: José Miguel Pérez Peinado** |
| L'objectiu d'aquesta optativa és oferir l’oportunitat als alumnes de tenir una formació coral bàsica, per poder participar conjuntament amb altres corals d’instituts de secundària de Catalunya dins de la Trobada de Corals de Secundària que ofereix el Departament d’Ensenyament. | |

|  |  |
| --- | --- |
| **ALEMANY** | **Professor: Guillem Farré** |
| Una de les prioritats d’aquesta assignatura és posar l’alumne en el focus de la classe i fomentar al màxim la comunicació i interacció oral. De manera que és important proporcionar l’alumnat la llengua bàsica perquè es pugui comunicar en un país de parla alemanya.  D’altra banda, es treballarà amb el mètode (TBL) el treball per tasques, per tal de proposar els alumnes reptes i situacions connectats amb la vida real i quotidiana en què es puguin identificar i que els siguin d’utilitat en el seu futur professional. | |

|  |  |
| --- | --- |
| **ÀRAB** | **Professor: Professor/a del departament de llengua castellana** |
| En aquesta optativa els alumnes tindran l’oportunitat de tenir un primer contacte amb la llengua àrab, descobrir un nou alfabet i desenvolupar la competència plurilingüe i intercultural.  في هذا الخيار، سيتمكن الطلاب من فرصة إجراء أول اتصال مع اللغة العربية ، واكتشاف أبجدية جديدة و حروف هجاء جديدة،مما سيمكنهم من اكتساب كفاءة متعددة اللغات و الثقافات. | |